Vážení rodičia.

Na základe okolnosti, ktoré nastali avizovaným letným odchodom dvoch trénerov, vedenie futbalových oddielov ŠKO na svojom zasadnutí dňa 25. júna 2021 reflektovalo svojimi rozhodnutiami na tento a aktuálny stav, ktorý sa týka najmä personálnych kapacít trénerov jednotlivých oddielov. Konštatovali sme jednohlasne, že je potrebné po letnom odchode 2 trénerov doplniť a tiež doplniť ďalšie potrebné trénerské kapacity.

Z tohto dôvodu Vás touto cestou informujem o úprave členského od novej sezóny 2021/2022. Úprava členského sa týka všetkých vekových kategórií a je spojená s nevyhnutnou potrebou obsadenia 2-3 trénerských pozícií.

Pokiaľ chceme udržať nastavený športový a futbalový trend a vychovávať u nás chlapcov a dievčatá min. do kat U15 aj naďalej, nezostáva nám iné, iba sa obrátiť na nových trénerov, aj externých. Takýchto trénerov však treba aj adekvátne finančne ohodnotiť, primerane okolitým podmienkam v kluboch.

Doposiaľ existujúci systém trénerov a tréningových procesov spočíval najmä v ochote rodičov trénovať prípravkárske a žiacke kategórie, v ktorých mali umiestnené svoje deti a chceli, a mali chuť pomôcť, bez ohľadu na finančné ohodnotenie. Tento systém ale nie je z pochopiteľných dôvodov dlhodobo udržateľný a časom si vyžiada zmenu, ktorá spočíva najmä v zabezpečení nových trénerov - nerodičov. Tento čas nastal. Pokiaľ by sme k takémuto kroku nepristúpili, je len otázka času, kedy aj ostatní rodičia-tréneri skončia z rôznych dôvodov, a v danom čase nebude náhrada.

Zvýšenie členského nie je len pre potreby zreálnenia ohodnotenia trénerov s okolím, aby sme ich sem vedeli dostať, ale budem presadzovať aj to, aby naše deti v zimnom / letnom období okrem štandardnej zimnej halovej ligy sa zúčastnili aj nejakých turnajov ( v zime, v lete ).

Z týchto dôvodov sa výška členského upravuje od tejto sezóny 2021/2022 :

* pre kat. U7 na 200€ / rok
* pre ostatné vekové kat. U9 a vyššie na 300€ / rok.

Spôsob platenia členského ostáva nezmenený, tj na účet : SK41 1100 0000 0029 4706 1526

do poznámky treba uviesť : „ meno dieťaťa – členské“

platí sa raz ročne do 31.09. , alebo polročne, a to do 31.09. polovičná suma a do 31.01. zvyšná suma z ročného členského.

Zľavy z členského : za druhé dieťa v klube : - 25%

 za tretie a ďalšie dieťa v klube : - 50%

Od členského sú oslobodené deti : trénerov, sponzorov, asistentov trénerov, rodičov pôsobiacich v štruktúre klubu.

Pevne verím, že danú situáciu plne chápete a nebude u nikoho z Vás predstavovať problém, pre ktorý by Vaše dieťa u nás muselo prestať hrávať futbal. V prípade, že by k takej situácii predsa len malo prísť, prosím kontaktujte ma osobne, pokúsime sa nájsť spoločné riešenie.

Ivan Húska

0905 643 568

Predseda FO detí a mládeže